**Deschisă-i fereastra sub vestă**

*Maria Podari*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

...se întrețes și-n urzita lor scorbură, coboară pe cheiul Fântânii la Cucu, se lasă cuprinse în brațe - minunile lumii pe rând:

- încotro să apuc - să nu sece!

- ce bine că scriu, că pot scrie ce simt;

- văd gânduri oprite în loc - la taifas, însemnate cu cruce;

- aici a murit o minune de vis!...mai trec oameni la câmp, pământul i-l sapă de jur-împrejur, mai aduc câte o floare...că totul e bine, îmi spun!

- visul meu drag! - cum ai pierit!

- nu am murit - cobor Vana, cu panorama nopților albe și cuprinderea blândă - la tine în somn;

- nu mă simți?

- ba da! fereastra-i deschisă sub vestă;

- pe creanga din pomul ferestrei la drum, Luna zâmbește... când mâna întind și toată suflarea, parcă ar fi de acord, bate din palme - acoperindu-ne glasul...

- mai sărut încă odată pereții casei, cușca la câine și poarta și plec... și cu ce vârf și îndesat - mila de la străini strălucește...